Jozef Fischhof

Prof. Ing. Jozef Fischhof (* 1. február 1897, Trenčianske Teplice† 12. január 1973) bol strojný inžinier, konštruktér, stredoškolský a vysokoškolský pedagóg.

 Život 
Narodil sa v rodine Anny Fischhofovej, rod. Trškovej a domovníka Jozefa Fischhofa st. Po vyštudovaní gymnázia v Trenčíne (19071911) a vyučení sa za zámočníka (19111913), absolvoval štúdium na Vyššej priemyselnej škole strojníckej v Košiciach (19131919), ako aj štúdium strojného inžinierstva na Vyššom učení technickom v Brne (19191923), kde získal inžiniersky titul (Ing.).

Následne v rokoch 19231925 pôsobil ako konštruktér plynových a naftových strojov v Škodových závodoch v Plzni. Pracoval na konštrukciách veľkých plynových motorov na gichtový plyn a vytvoril novší typ bezkompresorového naftového motora Škoda Diesel, typ E.

Jeho ďalším pôsobiskom boli Košice, kde pracoval najskôr ako učiteľ (19251939) a následne i ako riaditeľ (19391940) priemyselnej školy. Pôsobil aj v oblasti komunálnych služieb a ako vedeckovýskumný pracovník riešil problematiku konštrukcie proporciálnych Geigerov-Müllerových počítačov. Taktiež napísal učebnicu pre priemyselné školy Tepelné stroje (1926) a spoluautorsky sa podieľal na tvorbe príručky pre vodičské kurzy Automobil (1929).

V rokoch 19401945 prednášal strojné a elektrotechnické inžinierstvo na Slovenskej vysokej škole technickej v Bratislave (dnes Slovenská technická univerzita v Bratislave), pričom na škole pôsobil ako prednosta Ústavu stavby strojov, prorektor (19411943), dekan (19421943) a prodekan (19431945) jej Odboru strojného a elektrotechnického inžinierstva. Tu v roku 1940 získal vedecko-pedagogickú hodnosť profesora (prof.).

V rokoch 19451953 vyučoval na priemyselnej škole v Banskej Bystrici a v rokoch 19531955 prednášal na Katedre fyziky Pedagogickej fakulty Univerzity Pavla Jozefa Šafárika v Prešove (dnes Pedagogická fakulta Prešovskej univerzity v Prešove).

 Osobný život 
V roku 1927 sa zosobášil s botaničkou a stredoškolskou pedagogičkou Antóniou Truskovou (* 1902† 1995, ⚭1927), ktorá si po sobáši zmenila priezvisko na Fischhofová, pričom v tom čase pracovala ako suplujúca profesorka na Československom štátnom reálnom gymnáziu v Košiciach (19261927) a ako členka košického prírodovedeckého klubu publikovala príspevky z oblasti botaniky v odborných časopisoch a zborníkoch. Spolu mali dve dcéry a syna.

 Dielo 

 , spoluautor

 Referencie 

 Odporúčaná literatúra 



 Externé odkazy 


Kategória:Osobnosti z Trenčianskych Teplíc
Kategória:Slovenskí strojní inžinieri